Viborger Samler, 1836-04-29
Udenlandske Efterretninger. Den schwabiske Mercur" indeholder følgende Skrivelse fra den spanske Grændse i Marts Maaned Vinteren forløb under gjensidige Forberedelser til det forestaaende Feldttog. Don Carlos's Armee er forsynet med alle Nødvendigheder, til at begynde Fjendtlighederne. Til Lands kan man ei afskjære den Tilførselen formedelst de mange organiserede Snighandlerbander, og ogsaa til Søes bliver den rigeligen forsynet, til Trods for de britiske Krydsere, da den behersker hele Kyststrækningen fra S. Sebastian til Bilbao. De, som troe paa en hurtig og definitiv Tilendebringelse af Borgerkrigen i Spanien, tage feil. Don Carlos's Magt er meget betydelig, og man kan sige, at den fordobbles ved den naturlige Beskaffenhed af Bjergegnene, der tjene til Krigsskueplads. Hans Hovedstyrke beroer paa de tre Provindsers, Biscaias, Alavas og Guipuzcoas Hengiven ed for hans Sag. Disse Provindser regieres efter egne frie Love; de betale ingen directe Afgivter, men erlægge aarligt en vis bestemt Sum, som de lade op ræve ved deres egne Oppebørselsbetiente. Deres Troppecontingent blev, naar det gjordes fornødent, stillet uafhængigt, ligesom det ungarske Opbud. Nu staaer deres hele væbnede Magt, der beløber sig til over 50,000 Mand, til Don Carlos's Disposition. Om ogsaa kun en Trediedeel, eller, efter Omstændighederne, Halvdelen deraf befinder sig i activ Tjeneste, saa tjener derimod Resten til en aldeles slagfærdig Reserve, hvoraf ethvert Tab hurtigt suppleres, og som ogsaa, naar Nødvendigheden fordrer det, er istand til, for at udføre en stor Coup, paa en kort Tid i Masse at rykke i Feldten. Det Mislige i en saadan Krig har i tidligere Tid viist sig i Vendeen, og her tilbyder Terrainet endnu ulige større Fordeele. Don Carlos har, næsten ganske uden Afbrydelse, den hele Bjergstrækning fra den biscayiske Bugt til Middelhavet i sin Besiddelse. Regner man, foruden de tre Provindser, hans Tilhængere i Navarra, Catalonien og Arragonien, saa vil man uden Overdrivelse kunne anslaae den af ham afhængige væbnede Magt til 100,000 Mand. Paa pecuniaire Midler synes han at lide mindre Mangel end Christinas Regjering, og dette lader sig meget naturligt forklare, naar man betænker, hvor vigtigt det maa være for en vis Politik, ikke at see Spanien at hjemfalde til Quadrupelalliancen. Jøvrigt koster ogsaa Don Carlos's Armee mindre end Christinas, da dens Kjerne bestaaer af det bevæbnede Folk i de tre Provindser, hvilket i Don Carlos's Sag forfægter sine egne Friheder. De vigtigste af disse Friheder ere egen Retspleie, og Frihed for Told: alle Retstilfælde afgjøres af Communernes Alcalder, og i de tre Provindser gives der ingen Toldbygninger og ingen Derecho de puertes eller Octroi. Don Carlos har vunder denne Befolknings hele Hengivenhed derved, at han har sikkret dem Opretholdelsen af deres Fueros eller Rettigheder. Le Constitutionel er smækvred, fordi den saagodt som er forbudt i Preussen. Den klager over, at den ei har fortjent dette; den har af Menneskelighed, og for ei at fremkalde en Revolution med alle dens Rædsler, fortiet mange Ting. Men nu vil den ogsaa tilsidesætte alle Hensyn og tage Bladet fra Munden. Til Preussen kommer den ikke meere, og naar den nu taler uden al Tilbageholdenhed, saa trøster den sig med, at den har frelst sin Samvittighed. Den vil nu fortælle Ting, der kan bringe Haaret til at reise sig, om den grusomme, umenneskelige Despotismus, der hviler paa et Land, hvor den - Le Constitutionel – ikke meere circulerer." Le Messager bemærker i denne Anledning, at Constitutionel's Harme egentlig kommer fra Pungen, og at det er yderst jammerligt, saa aabenbart at tilstaae, at den har fortiet Ting, hvorom den har havt Kundskab, blot for ikke at miste nogle Abonnenter i Preussen. Slige Kræmmer-Caleulationer, saadan aabenbar Tilstaaelse af at have capituleret med sin Samvittighed, saadanne jammerlige Trudsler mod en Regjering, der i Constitutionel's Øine kun har begaaet den Brøde at beklippe dette Blad for nogle Dalere: hele dette Sprog vilde aldeles forstyrre Pressens Credit, hvis Pressen kunde gjøres ansvarlig for deslige Erklæringer.